Diari Oficial de la Generalitat Valenciana


Sumari del DOGV 3764, del 05-06-2000 (2000/3825)

RESOLUCIÓ de 9 de març de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual en l'illa que dóna al carrer de Perú (el Tàlveg) del Pla General d'Ordenació Urbana d'Alcoi.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3825


Data del document
:   09-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcoi
    * pla d'urbanisme

RESOLUCIÓ de 9 de març de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual en l'illa que dóna al carrer de Perú (el Tàlveg) del Pla General d'Ordenació Urbana d'Alcoi. [2000/X3825]
  
Vist l'expedient relatiu al projecte de modificació puntual en l'illa que dóna al carrer Perú (el Tàlveg) del Pla General d'Ordenació Urbana d'Alcoi (Alacant), i del qual resulten els següents,
  
Antecedents de fet
  
Primer. L'Ajuntament d'Alcoi, en la sessió plenària del dia 31 d'octubre de 1997, va acordar l'aprovació provisional del projecte de modificació puntual després de complir els tràmits d'exposició pública, per mitjà dels anuncis publicats en el Diari Oficial de la Generalitat Valenciana, de 24 de setembre de 1997, i en un dels diaris de més difusió provincial el 26 d'agost de 1997. Es va presentar una al·legació que va ser desestimada.
  
Segon. El projecte consta de memòria informativa i justificativa, plànols d'informació i d'ordenació.
  
Tercer. La Comissió Territorial d'Urbanisme, en les sessions de 17 d'abril de 1998 i 15 de febrer de 1999, va acordar suspendre la tramitació de l'expedient de referència basant-se en una sèrie d'observacions que es van comunicar a l'ajuntament. L'ajuntament, el 16 d'abril de 1999, va trametre una nova documentació aprovada pel ple de l'Ajuntament en la sessió de 30 de març de 1999.
  
Quart. La Comissió Territorial d'Urbanisme d'Alacant, en la sessió del 30 de juliol de 1999, en relació amb el present expedient, va adoptar l'acord d'emetre un informe favorable sobre aquest, proposar al conseller d'Obres Públiques, Urbanisme i Transports la seua aprovació definitiva i supeditar la tramesa de l'expedient per a l'aprovació ?a la correcció material de la pàgina 3 de la memòria?.
  
El 21 de desembre de 1999, el president de la Comissió Territorial d'Urbanisme d'Alacant va resoldre considerar complides les condicions imposades en l'acord de 30 de juliol de 1999, atesa la documentació presentada per l'Ajuntament d'Alcoi, i ordenava la tramesa de l'expedient al conseller d'Obres Públiques, Urbanisme i Transports, per a l'aprovació definitiva.
  
Fonaments de dret
  
Primer. Respecte al procediment, en aquest cas, s'han observat les prescripcions legalment establertes per a la tramitació de plans generals d'aquesta mena, que estan constituïdes pels articles 38 i següents per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La documentació està completa, als efectes del compliment del que estableix l'article 27 de la LRAU, amb la correcció material realitzada en la pàgina 3 de la memòria.
  
Segon. Quant al fons de l'assumpte, el present expedient té per objecte el canvi d'ordenança en una parcel·la de sòl urbà d'aproximadament 4.144m² amb ordenança U2-unifamiliar aïllada intensiva, a U1 Tàlveg que té els mateixos paràmetres que la tipologia U1 ja definida en el Pla General d'Ordenació Urbana, però variant l'ocupació en soterrani, que passa de ser del 50 al 100% i se suprimeix la reculada a la façana que dóna al carrer Maquinàries Ceres (en la resta de casos és de 3 metres); l'edificabilitat és d'1 m²/m² i dues plantes.
  
Es justifica en la mateixa topografia del solar, amb forts pendents i com a conseqüència del conveni urbanístic subscrit entre l'Ajuntament d'Alcoi i l'empresa Huerta Mayor, SA, i en el qual es permuta un solar propietat de la mercantil esmentada situat al sector 1 amb aquest solar edificable de 4.144 m² que tot i ser propietat de l'Ajuntament passaria a propietat de la mercantil, amb el canvi previ de les condicions d'edificabilitat que es plantegen en aquesta modificació puntual.
  
Com a conseqüència de la modificació proposada es produeix un increment d'aproximadament 12 habitatges que queda compensat amb un increment dotacional de 189,93 m² que es concreta en l'ampliació del vial del carrer de Maquinàries Ceres. Aquesta ampliació passa de 4 m a 6 m que queda en definitiva el carrer d'una amplària total de 10 m tal com aconsella l'informe de l'arquitecte municipal de 23 de febrer de 1999.
  
D'altra banda, consta en l'expedient un informe de la Confederació Hidrogràfica del Xúquer de 24 de març de 1999, del següent tenor literal:
  
?/ De les possibles afectacions cal destacar les que fan referència a llits públics i la incidència en les aigües continentals (superficials o subterrànies).
  
Pel que fa a qualsevol modificació que es pretenga realitzar en els llits a què afecte, haurà de ser redactat pel tècnic superior competent, degudament signat i visat, el preceptiu projecte de construcció i haurà de tenir l'autorització prèvia d'aquesta Confederació Hidrogràfica per a poder iniciar les obres.
  
Així mateix, qualsevol autorització que es vulga executar en el domini públic hidràulic i/o dins de la zona de policia, a més de respectar la servitud de pas mínima de 5 m, tindrà com a requisit previ i indispensable a l'inici de les obres, l'obtenció de l'autorització d'aquesta Confederació Hidrogràfica del Xúquer d'acord amb la legislació esmentada al final.
  
Igualment, s'haurà d'obtenir autorització prèvia per als abocaments de les aigües tant residuals com pluvials, així com si es preveu realitzar captacions d'aigua superficial o subterrània.
  
Si es planteja situar zones urbanes prop de llits públics que eventualment pogueren provocar inundació, es recomana la redacció d'un estudi hidrològic redactat per un tècnic superior competent, signat i visat com cal, en el qual per al període de retorn que facultativament es considere (com a mínim de 500 anys), es garanteix expressament que el tipus d'activitats proposades en aquest planejament es pot portar a terme en condicions de seguretat per a la vida de les persones i els béns.
  
En resum, aquesta actuació tot allò que afecte al domini públic hidràulic i/o la zona de policia s'haurà d'ajustar en totes les fases al que estableix la normativa específica vigent i en particular a la Llei d'Aigües 29/1985, de 2 d'agost, els seus reglaments i la resta de disposicions que la despleguen?.
  
Tercer. Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada que s'han esmenat les observacions de la Comissió Territorial d'Urbanisme.
  
Quart. El conseller d'Obres Públiques, Urbanisme i Transports és competent per a resoldre sobre l'aprovació definitiva dels instruments de planejament, de conformitat amb el que estableixen els articles 55.1 i 39 de la LRAU, en relació amb els articles 6.d i 9.1 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, resolc:
  
Aprovar definitivament la modificació puntual en l'illa que dóna al carrer de Perú (el Tàlveg) del Pla General d'Ordenació Urbana d'Alcoi.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que s'hi puga interposar qualsevol altre recurs que es considere oportú.
  
València, 9 de març de 2000.- El conseller d'Obres Públiques, Urbanisme i Transports: José Ramón García Antón.